cyanic-selkie/wikianc huggingface dataset:
Ասիգնատ
Ընդհանուր տեղեկատվություն
Ասիգնատներն սկզբնապես թողարկվել են որպես պարտատոմսեր, որոնց կայունությունն ապահովված է եղել պետական ունեցվածքով, և որոնք եկամուտ են բերել տոկոսի տեսքով։ Այսինքն՝ ասիգնատն իր մեջ համատեղում էր սեփականաշնորհման չեքին և փոխառությանը բնորոշ գծեր։ Ֆրանսիայում նախ թողարկվել են 1000 լիվր անվանական արժեքով, 400 միլիոն լիվր ընդհանուր գումարով ասիգնատներ։ Հետագայում գործածության մեջ են դրվել ավելի ցածր անվանական արժեքով այդպիսի դրամանիշեր։
Ասիգնատները արդեն իսկ 1790 թվականի հունվարին, այսինքն՝ ի հայտ գալուց անմիջապես հետո, մետաղադրամներով գնահատվել են իրենց անվանական արժեքի 96 տոկոսի չափով։ Հետագա թողարկումների ժամանակ դրանց արժեքն ընկել է անընդհատ արագացող տեմպերով։
1795 թվականի ապրիլի 25-ից թույլատրվել է ասիգնատներով իրականացնել այնպիսի գործարքներ, որոնք մինչ այդ կատարվում էին միայն մետաղադրամներով։ 1796 թվականի փետրվարից դրանց թողարկումը դադարեցվել է։ Ֆինանսական ծանր դրությունը հարկադրել է դիմելու նոր էմիսիայի։ Այդ նույն տարվա մարտին օրենք է ընդունվել նոր թղթադրամների՝ տարածքային մանդատների (երբեմն սրանց նույնպես ասիգնատներ են անվանում) թողարկման մասին։ 1797 թվականի վերջերին ընդունվել է մի օրենք, որով շրջանառության մեջ գտնվող բոլոր թղթադրամները հայտարարվել են գործածությունից դուրս եկած ։
Ազգայի ժողովի դեկրետներ
1789 թ. դեկտեմբերի 19 և 21 - ասիգնատներ թողարկելու, այդ նպատակով Արտակարգ դրամարկղ և Հաշվառման դրամարկղ հիմնելու մասին
1790 թ. ապրիլի 16-17 - ասիգնատների մարման ժամկետը անորոշ ժամանակով հետաձգելու մասին
1790 թ. սեպտեմբերի 12 - ասիգնատները մետաղադրամներին համահավասար, լիարժեք դրամ հայտարարելու մասին
1790 թ. սեպտեմբերի 29 - ասիգնատների դիմաց տոկոսների վճարումը չեղարկելու մասին
1792 թ. ապրիլի 3 - 10 լիվր, 50, 25, 15 և 10 սու անվանական արժեքով ասիգնատներ թողարկելու մասին
Ազգային կոնվենտի դեկրետներ
1793 թ. ապրիլի 3 - պետության հետ հաշվարկները միայն ասիգնատներով կատարելու մասին
1793 թ. ապրիլի 11 - ցանկացած վճարահաշվարկ միայն ասիգնատներով կատարելու մասին
1793 թ. հուլիսի 31 - արքայի դիմապատկերը կրող, 100 լիվրից բարձր անվանական արժեք ունեցող ասիգնատները շրջանառությունից հանելու մասին
1793 թվականի օգոստոսի 1 - ասիգնատները որպես վճարամիջոց ընդունելուց հրաժարվելու համար քրեական պատասխանատվության մասին (առաջին անգամվա համար՝ 3000 լիվր տուգանք և 6 ամսով կալանք, երկրորդ անգամվա համար՝ 6000 լիվր տուգանք և 20 տարվա բանտարկություն)
1795 թ. մայիսի 16 (3-րդ տարվա ֆլորեալի 27) - 5 լիվր և ավելի անվանական արժեք ունեցող և արքայի դիմապատկերը կրող ասիգնատները չեղարկելու մասին
Օրենսդրական կորպուսի օրենքներ
1795 թ. դեկտեմբերի 23 (4-րդ տարվա նիվոզի 2) - ասիգնատներ տպագրող սարքավորումները ոչնչացնելու մասին
1796 թվականի մարտի 18 (4-րդ տարվա վենտոզի 28) - տարածքային մանդատներ թողարկելու և ասիգնատները դրանցով փոխարինելու մասին
1797 թ. փետրվարի 4 (5-րդ տարվա պլյուվոզի 16) - մասնավոր անձանց միջև տարածքային մանդատներով վճարահաշվարկները արգելելու, բոլոր տարածքային մանդատները դեպարտամենտների բյուրոներ հանձնելու և բոլոր չհանձնվածները չեղարկելու մասին
Ծանոթագրություններ
Կատեգորիա:Ֆրանսիական մեծ հեղափոխություն Կատեգորիա:1789 հիմնադրումներ Ֆրանսիայում
Ենս Յուել
Կենսագրություն
Ծնվել է Ֆյուն կղզում, վաղ տարիքից սիրել է նկարել, կրթություն է ստացել Գերմանիայի  Համբուրգ քաղաքում, ավարտել է Կոպենհագենի գեղարվեստի ակադեմիան։ 1772-1780 թվականներին ապրել և աշխատել է Հռոմում, Փարիզում և Ժնևում։ Ժնևում նա երկու տարի ապրել է ընկերոջ՝ փիլիսոփա Շառլ Բոննի տանը, որի միջոցով էլ դարձել է Դանիայի ակադեմիայի պատվավոր անդամ։ 1767 թվականին նրան շնորհվել է փոքր ոսկե մեդալ, իսկ 1771 թվականին՝ մեծ ոսկե մեդալ։ 1780 թվականին վերադարձել է հայրենիք։ 1784 թվականից  եղել  է  Կոպենհագենի գեղարվեստի ակադեմիայի պրոֆեսոր, այնուհետև՝ տնօրեն։ Նկարել է դիմանկարներ, բնանկարներ նատյուրմորտներ։  Պատմական թեմաներով մի շարք նկարների հեղինակ է։
Ջիրո դ'Իտալիա 2009
Ջիրո դ'Իտալիա 2009 (Giro d'Italia 2009), թվով 92-րդ սուպեր բազմօրյա խճուղային հեծանվավազքի մրցաշար Իտալիայի ճանապարհներով, որի հարյուրամյակը անցկացրել են 2009 թվականի մայիսի 9-ից 31֊ը։ Քսաներկու թիմ, որոնք ներառում էին 198 հեծանվորդ, մրցեցին 21 մրցափուլով։ Մրցումները սկսվեցին Վենետիկում և ավարտվեցին Հռոմում ։
Ենս Յուել
Կենսագրություն
Մահացել է Կոպենհագենում՝ 1802 թվականին։
Ջիրո դ'Իտալիա 2009
Պելոտոնը եզակի մրցուղով հաղթահարել է պատմական քաղաքներ և համայնքներ, որոնք կարևոր դեր են խաղացել իտալական հեծանվասպորտի զարգացման գործում։ Չնայած որոշ հանրահայտ վերելքների բացակայությանը, հածանվավազքի երկրորդ և երրորդ շաբաթները իրենց վերելքներով և լեռնային փուլերով բավականին ծանր էին։ Տասներորդ և տասնվեցերորդ փուլերը համարվում էին թագավորական և ներառում էին շարունակական վերելքներ։ Իններորդ փուլի ժամանակ, որը քննադատվում էր Միլանում, հեծանվորդները իրագործեցին բողոքի ակցիա՝ դժգոհություն առաջացնելով կազմակերպիչների և երկրպագուների մոտ։ Այս փուլի ամբողջ ընթացքում, բացառությամբ եզրափակիչ սպրինտում, գրեթե պայքար չի եղել, արագությունը շատ ցածր է եղել։ Այդ կերպ մասնակիցները փորձել են ուշադրություն գրավել, որպեսզի կազմակերպիչները ապահովեն իրենց անվտանգությունը մրցումների ժամանակ։
Ենս Յուել
Կենսագրություն
Նկարչի նկարը պատկերված է եղել 1972 թվականին թողարկված դանիական կրոնի վրա։
Ջիրո դ'Իտալիա 2009
Մրցաշարը հաղթել է ռուսաստանցի Դեսինս Մենշովը, ով իր առաջատարությունը վերցրեց տասներկուերորդ առաձնացված փուլում և պահպանեց այդ առավելությունը երրորդ շաբաթվա բոլոր լեռնային փուլերի ժամանակ։ Նա հետ մղեց իրեն ամենամոտ հետապնդողի՝ իտալացի Դանիլո դի Լուկայի հարձակումները, որը նրան զիջեց 41 վայրկյանով և ստացավ մանուշակագույն շապիկ միավորային դասակարգմամբ ։ Լեռնագնած հեծանվորդներից հաղթեց իտալացի Ստեֆանո Գարցելլին, իսկ ամենալավ երիտասարդ հեծանվորդ ճանաչվեց բելգիացի Քևին Սելդրայրեսը։ Բժշկական հետազոտություններից մեկի ժամանակ պարզվել է, որ դի Լուկան և նրա հայրենակից Ֆրանկո Պելլիցոտին՝ փուլերից մեկի հաղթողը, օգտագործել են արգելված նյութեր։ Նրանց որակազրկել են և զրոյացրել Ջիրոյի բոլոր արդյունքները ։
Արտաքին հղումներ
Կատեգորիա:Սպորտն Իտալիայում Կատեգորիա:2009 սպորտում
Գելոյի ջրանցք
Գելոյի ջրանցք, ոռոգիչ առու Հայաստանի Գեղարքունիքի մարզում։ Սկիզբ է առնում Գելոյի ձորից և անցնում Ծաղկաշեն գետի հանդերով ։ Պատկանում է Ծաղկաշեն համայյնքի տարածքին ։ Միջան դարերում որոգվել է Գեղարքունիք գավարը
Ծանոթագրություններ
Կատեգորիա:Հայաստանի ջրանցքներ Կատեգորիա:Գեղարքունիքի մարզի ջրագրություն
Գիրե Բալավանթեփե
Գիրե Բալավանթեփե, լեռնագագաթ Հայկական լեռնաշխարհում, Պարսկահայաստանում, Դիլմանից 45 կմ հարավ,Կոտուր-Զագրոշյան լեռներ ից արևելք ։
Ծանոթագրություններ
Կատեգորիա:Լեռնագագաթներ այբբենական կարգով
Բիրիլյուսսկի շրջան
Բիրիլյուսսկի շրջան (Бирилюсский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Նովոբիրիլյուսի ։
Աշխարհագրություն
Շրջանի տարածքի մակերեսը կազմում է 11800 կմ²։
Բնակչություն
2010 թվականի մարդահամարի արդյունքներով շրջանում բնակվում էր 11007 մարդ։ Բնակչության խտությունը կազմում էր 0,93 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1924 հիմնադրված պետություններ և տարածքներ
Մասինյակ
Մասինյակ (Massignac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 407 մարդ, բնակչության խտությունը` 17.01 մարդ/կմ²։ Բնակավայրը զբաղեցնում է 23.93 կմ² տարածք։
Աշխարհագրություն
Գտնվում է Փարիզ քաղաքից 370 կմ հարավ, Պուատիե քաղաքից` 95 կմ հարավ, Անգուլեմ քաղաքից` 45 կմ արևելք։
Գյոքդիլիի լեռնաշղթա
Գյոքդիլիի լեռներ, լեռներ Հայկական լեռնաշխարհում, Անտիտավրոս լեռնահամակարգում ։
Մասինյակ
Բնակչություն
Բնակչության քանակը ըստ տարիների
Գյոքդիլիի լեռնաշղթա
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Հայկական լեռնաշխարհի լեռնաշղթաներ
Մասինյակ
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 200 աշխատունակ (15-64 տարեկան) բնակիչ, որոնցից ակտիվ էին 139-ը, իսկ ոչ ակտիվները` 61։ Ակտիվության ցուցանիշը կազմում է 69,5 %։ 139 աշխատունակ մարդկանցից աշխատել է 124 անձ (67 տղամարդ և 57 կին)։ Գործազուրկ են եղել 15 անձ (5 տղամարդ և 10 կին)։ 61 անաշխատունակներից 10-ը եղել են աշակերտներ կամ ուսանողներ, 31-ը` թոշակառուներ, իսկ 20-ը չեն աշխատել տարբեր պատճառներով ։
Բոգոտոլի շրջան
Բոգոտոլի շրջան (Боготольский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Բոգոտոլ ։
Մասինյակ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բոգոտոլի շրջան
Աշխարհագրություն
Շրջանի տարածքի մակերեսը կազմում է 2992,21 կմ²։
Բնակչություն
2010 թվականի մարդահամարի արդյունքներով շրջանում բնակվում էր 10992 մարդ։ Բնակչության խտությունը կազմում էր 3,67 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1925 հիմնադրված պետություններ և տարածքներ
Շաքե Վարթենիսյան
Շաքե Վարթենիսյան, հայ երգչուհի (սոպրանո)։
Կյանք և կարիերա
Շաքե Վարթենիսյանը ծնվել է 1931 թվականին՝ Բեյրութում։ Ձայնը մշակել է Բեյրութում, երգել հայկական երգչախմբերում։ Կրթությունը շարունակել է ԱՄՆ-ում, ավարտել Բալթիմորի Փիբոդի ինստիտուտը՝ այդ ընթացքում շահելով տասնմեկ մրցանակ։ Որպես կամերային երգչուհի երկարատև համերգային շրջագայություն է կատարել ԱՄՆ-ի քաղաքներում, մի քանի տարի հրավիրվել նաև «Մետրոպոլիտեն օպերա», Միլանի «Լա Սկալա»՝ առաջնակարգ դերերգեր կատարելու։ 1958 թվականին Սպոլետայի (Իտալիա) միջազգային փառատոնում մրցանակ է շահել Լեդի Մակբեթի դերերգի կատարումով (Վերդիի «Մակբեթ»), նույն դերերգով բազմիցս հանդես եկել Տ. Գոբիի հետ։ 1963 թվականին արժանացել է Վերդիի անվան ոսկե շքանշանի։ Նույն թվականին Ֆրանսիայի Էքս-ան-Պրովանս քաղաքի միջազգային փառատոնում երգել է Մոցարտի «Դոն Ժուան» օպերայում։ 1968 թվականին մենահամերգներով հանդես է եկել Բեյրութում։ Վարթենիսյանին անվանել են «Լիբանանի սոխակ» ։
Օպերային դերակատարումներով և համերգներով եղել է ԱՄՆ-ում, Իտալիայում, Իսպանիայում, Ֆրանսիայում, Հոլանդիայում, Պորտուգալիայում, Մերձավոր Արևելքի երկրներում։
Ծանոթագրություններ
Կատեգորիա:Հայ օպերային երգչուհիներ Կատեգորիա:Հայ սոպրանոներ Կատեգորիա:1931 ծնունդներ Կատեգորիա:Բեյրութ քաղաքում ծնվածներ
Կամպեստրի (Ալագոաս)
Կամպեստրի (Campestre), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 6203 մարդ։ Գրավում է 150 կմ2 տարածք։
Պատմություն
Քաղաքը հիմնադրվել է 1994 թվականի նոյեմբերի 25-ին։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Գոմու ջուր (գետակ)
Գոմու ջուր, գետակ Հայկական լեռնաշխարհում, Եփրատի ավազանում, նրա ձախակողմյան վտակը։ Հոսում է Երզնկայի դաշտով և մայր գետին միանում Մեղուցիկ ավանի արևելյան կողմում ։
Ծանոթագրություններ
Կատեգորիա:Թուրքիայի գետեր
Բոգուչանսկի շրջան
Բոգուչանսկի շրջան (Богучанский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Բոգուչանի ։
Աշխարհագրություն
Շրջանի տարածքի մակերեսը կազմում է 54000 կմ²։
Բնակչություն
2010 թվականի մարդահամարի արդյունքներով շրջանում բնակվում էր 47912 մարդ։ Բնակչության խտությունը կազմում էր 0,89 մարդ/կմ²։
Վաժնիցա (գետ)
Վաժնիցա (Вижница), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պոլ գետի ձախ ափում՝ 37 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Մոկշա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մազիեռ
Մազիեռ (Mazières), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 101 մարդ, բնակչության խտությունը` 17.21 մարդ/կմ²։ Բնակավայրը զբաղեցնում է 5.87 կմ² տարածք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 58 աշխատունակ (15-64 տարեկան) բնակիչ, որոնցից ակտիվ էին 42-ը, իսկ ոչ ակտիվները` 16։ Ակտիվության ցուցանիշը կազմում է 72,4 %։ 42 աշխատունակ մարդկանցից աշխատել է 39 անձ (18 տղամարդ և 21 կին)։ Գործազուրկ են եղել 3 անձ (1 տղամարդ և 2 կին)։ 16 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հանդիպում Ռոբինսոնների հետ
«Հանդիպում Ռոբինսոնների հետ» (Meet the Robinsons), անիմացիոն կատակերգություն-ֆիլմն արտադրվել է 2007 թվականին Ամերիկյան Walt Disney Animation Studios-ի կողմից։ Այն թողարկվել է 2007 թվականի մարտի 30-ին Walt Disney Pictures-ի կողմից։ Այն՝ թվով 47-րդ անիմացիոն գեղարվեստական ստեղծագործությունը Walt Disney Animated Classics-ի շարքում, դուրս է թողարկվել ստանդարտ և 3-D ձևաչափերով։ Մուլտֆիլմի հերոսները գրեթե ամբողջովին վերցված են Ուիլիամ Ջոյսի “Մեկ օր Ուիլբուր Ուիլսոնի հետ” (A Day with Wilbur Robinson ) մանկական գրքից։ Ֆիլմն ի սկզբանե հենց այդ անվանանումն է ունեցել։ Ձայնագրման և տեսագրման ընթացքներին են մասնակցել Ջորդան Ֆրայը, Ուեսլի Սինգերմանը, Հարլենդ Ուիլիամսը, Թոմ Քենին, Սթիվ Անդերսոնը, Լոուրի Մետկալֆը, Ադամ Ուեսթը, Թոմ Շելեքը և Անժելա Բասսեթը։ «Հանդիպում Ռոբինսոնների հետ» ֆիլմն առաջին ստեղծագործությունն է այն բանից հետո, երբ Ջոն Լասեթրը ստանձնել է գլխավոր մասնագետի պաշտոնը Walt Disney Animation Studios-ում։
Սյուժե
Լյուիսը մանկատանն ապրող խոստումնալից պատանի գյուտարար է, ում հայտնագործությունները վախեցնում են նրան որդեգրել ցանկացող ընտանիքներին։ Նա որոշում է, որ իր մայրիկը, ով իրեն նորածին հասակում թողել է մանկատանը, միակն է, ով երբևէ իրեն իսկապես սիրել է։ Նա աշխատում է մի մեքենայի վրա, որը հնարավորություն կտա ճանապորհորդել իր հիշողությունների մեջ և գտնել իր մայրիկին։ Լյուիսի անքուն աշխատանքների պատճառով նրա հարևանը՝ Մայքլ “Գուբ” Յագուբիանը հնարավորություն չի ունենում հանգիստ քնել, որի հետևանքով վերջինս տանուլ է տալիս իր համար շատ կարևոր “Little League”-ի խաղը՝ ամենաթեժ պահին քնով անցնելով։ Այդ ընթացքում Լյուիսն իր հայտնագործությունը տանում է դպրոցի շրջանակներում ընթացող գիտական տոնավաճառին։ Տոնավաճառում նա հանդիպում է Ուիլբուր Ուիլսոնին՝ մի առեղծվածային տղայի, ով պնդում էր, թե ինքը եկել է ապագայից և պետք է գտնի չարագործ Կատելոկին։ Ուիլբուրին հարկավոր էր գտնել ժամանակի մեքենան, որը գողացել էր չարագործ Կատելոկը (the Bowler Hat Guy)։ Լյուիսը փորձարկում է իր հիշողության սկաները, սակայն այն փչանում և ամբողջ դպրոցական մարզադահլիճում քաոս է ստեղծում։ Լյուիսը տխրում և հեռանում է տոնավաճառից, այնինչ Կատելոկի չարագործ ռոբոտ-գլխարկը՝ Դորիսը, վերանորոգում և գողանում է սկաները։
Ուիլբուրը հանդիպում է Լյուիսին մանկատանը և խնդրում, որ Լյուիսը վերանորոգի իր գյուտը։ Լյուիսը համաձայնում է վերանորոգել իր ստեղծած մեքենան, միայն այն դեպքում, եթե Ուիլբուրը ապացուցի, որ ինքը եկել է ապագայից։ Ուիլբուրը նրան տանում է 2037 թվական երկրորդ ժամանակի մեքենայով (առաջինը գողացվել էր)։ Տեղափոխվելով ապագա և տեսնելով Ուիլբուրի ժամանակի մեքենան, որն ապագայից էր՝ Լյուիսն ասում է, որ իրեն էլ պետք չէ իր հայտնագործությունը, և որ ինքը հենց Ուիլբուրի մեքենայով կարող է տեսնել իր մայրիկին։ Ուիլբուրն ու Լյուիսը սկսում են վիճել և կորցնում ժամանակի մեքենայի կառավարումն ու վթարի ենթարկվում։ Ուիլբուրը խնդրում է Լյուիսին վերանորոգել մեքենան, սակայն Լյուիսը համաձայնում է միայն այն դեպքում, եթե Ուիլբուրը դրանից հետո իրեն կտաներ անցյալ տեսնելու իր մայրիկին։ Ուիլբուրը Լյուիսին թաքցնում է իրենց տան գարաժում, սակայն Լյուիսն այնտեղ երկար չի մնում և հանդիպում է Ուիլբուրի ընտանիքի՝ Ռոբինսոնների ընտանիքի բոլոր անդամներին, բացի Կոռնելիուսից՝ Ուիլբուրի հայրիկից, ով այդ ժամանակ գործուղման էր։ Կատելոկը չի կարողանում ճիշտ օգտագործել Լյուիսի ստեղծած ժամանակի սկաները և փչացնում է այն։ Նա և Դորիսը հետևում են Լյուիսին՝ փորձելով առևանգել նրան, որպեսզի վերջինս վերանորոգի սկաները, սակայն ձախողվում են։ Այդ ընթացքում Լյուիսը ծանոթանում է Ռոբինսոնների ընտանիքի հետ և այնքան դուր գալիս նրանց, որ Ռոբինսոններն առաջարկում են որդեգրել նրան, սակայն հրաժարվում են այդ մտքից՝ իմանալով, որ նա եկել է անցյալից։ Ուիլբուրը՝ Ռոբինսոնների տղան, խոստովանում է, որ խաբել է Լյուիսին՝ ասելով, թե կտանի անցյալ՝ իր մոր մոտ։ Լյուիսը հիասթափվում է և դուրս վազում։
Կատելոկը համոզում է Լյուիսին գալ իր հետ և առևանգում է նրան։ Լյուիսը բացահայտում է, որ Կոռնելիուս Ռոբինսոնն իրականում հենց ինքն է ապագայում, և որ Ուիլբուրն իր ապագա որդին է։ Նա իմանում է նաև, որ Կատելոկը նույն Գուբն է ապագայում։ Պարտվելով Փոքր Լիգայի գավաթը՝ Գուբն այնքան է դառնությամբ լցվում, որ նրան չեն ուզում որդեգրել, և նա երկար ժամանակ մնում է մանկատանը նույնիսկ դրա փակումից հետո։ Դորիսը "DOR-15" էր՝ Լյուիսի ձափողված և լքված գյուտերից մեկը։ Նրանք երկուսն էլ մեղադրում էին Լյուիսին իրենց դժբախտությունների մեջ և որոշում են գողանալ նրանից հիշողոթյան սկաները՝ այն իրենց վերագրելով։ Լյուիսին թողնելով առանց հիշողության սկաների՝ նրանք կտրուկ փոխում են մարդկության ապագան և ստեղծում այնպիսինը, որտեղ չկա Ուիլբուրը, և որը ղեկավարում են Դորիսի կլոնները՝ մարդկությանը դարձնելով ստրուկներ։ Լյուիսը տեսագրությամբ տեսնում է, որ Կատելոկը ապշում է Դորիսի նման վարքից և սպանվում է նրա կլոնների կողմից։ Լյուիսը վերանորոգում է երկրորդ ժամանակի մեքենան, գնում է դեմ առ դեմ Դորիսին և ոչնչացնում նրան՝ խոստանալով երբեք չստեղծել նրան և վերականգնում է ապագան։ Այն բանից հետո, երբ Լյուիսը համոզում է Ուիլբուրին խնդրել Գուբին միանալ իրենց ընտանիքին, Գուբն անհետանում է՝ ամաչելով իր արարքներից։
Լյուիսը վերջապես դեմ առ դեմ հանդիպում է Կոռնելիուսին։ Կոռնելիուսը բացատրում է նրան, թե ինչպես հիշողության սկաներով սկսվեց իրենց հաջողակ ապագան և համոզում է Լյուիսին վերադառնալ տոնավաճառ։ Ուիլբուրը տանում է նրան իր ժամանակները, բայց ինչպես խոստացել էր, նախքան այդ տանում է նրան անցյալ՝ այն պահը, երբ Լյուիսի մայրը լքում է նրան։ Լյուիսը համարյա մոտեցել էր իր մայրիկին, որպեսզի համոզի, որ իրեն մանկատանը չթողնի, բայց որոշում է չգնալ այդ քայլին՝ ասելով Ուիլբուրին, թե նա արդեն իսկ ընտանիք ունի։
Ուիլբուրը Լյուիսին վերադարձնում է իր ժամանակները։ Լյուիսը շտապում է տոնավաճառ, սակայն ճանապարհին գնում է բեյսբոլի դաշտ և ճիշտ պահին արթնացնում Գուբին՝ փոխելով նրա ապագան։ Վերադառնալով տոնավաճառ՝ Լյուիսը մեկ հնարավորություն է խնդրում, որպեսզի ցուցադրի հիշողության սկաները, և այս անգամ հաջողվում է։ Նրան որդեգրում են Լյուսիլը՝ տոնավաճառի ժյուրիներից մեկը, և նրա ամուսինը՝ Բադը, ով Լյուիսին նոր անուն է տալիս՝ “Կոռնելիուս” և տանում նրան իրենց տուն։ Երբ նա հեռանում է մանկատնից, նա հանդիպում է Գուբի հետ, ով նույնպես հեռանում էր իր ընտանիքի և Փոքր Լիգայի գավաթի հետ։ Ֆիլմը վերջանում է Ուոլթ Դիսնեյի մի խոսքով, որը Լյուիսի/Կոռնելիուսի նշանաբանն էր. “Միշտ առա՛ջ։”
Ֆիլմի ստեղծումը
Ի սկզբանե ունենալով «Մեկ օր Ուիլբուր Ուիլսոնի հետ» անվանումը՝ ֆիլմի աշխատանքները սկսվել էին 2004 թվականի հունիսին և ծրագրված էր այն թողարկել 2006 թվականին ։ Մինչ ընթանում էին աշխատանքները, Դիսնեյը 2006 թվականի հունվարի 24-ին հայտարարեց, որ այն ձեռք կբերի Պիքսարը, որից հետո Ջոն Լասեթրը դարձավ և՛ Պիքսարի, և՛ Walt Disney Animation Studios-ի գլխավոր աշխատակիցը ֆիլմի ստեղծման գծով։ Երբ վերջինս առաջին անգամ տեսավ ֆիլմի նախնական էկրանավորումը, նա ասաց Ստեֆեն Անդերսոնին, որ չտեսավ չարագործ հերոսի մեջ բավական վախ ու չարություն և առաջարկեց մի քանի փոփոխություններ կատարել։
Շվեյցարիայում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության ցանկում Շվեյցարիայի օբյեկտները թվով 12-ն են (2016 թվականին), որը կազմում է ընդհանուր թվի 1,1 %-ը (1073՝ 2017 թվականին)։ 9 օբյեկտ ընդգրկված է մշակութային չափանիշներով, իսկ մյուս 3-ը՝ բնական չափանիշներով։
Հանդիպում Ռոբինսոնների հետ
Ֆիլմի ստեղծումը
Տասը ամիս անց ֆիլմի համարյա 60 տոկոսը ձևափոխվեց։ Փոխվեց չարագործի կերպարը և նրան տրվեց նոր ընկեր, ավելացվեց այն տեսարանը, որտեղ դինոզավրը հետապնդում է Լյուիսին և Ռոբինսոններին, փոխվեց ֆիլմի վերջը ։
Ֆիլմի Թողարկումը
Ավելի քանի վեց հարյուր կինոթատրոններ ցուցադրեցին ֆիլմը 3-D տարբերակով ։ Այդ տարբերակի մեջ ֆիլմից առաջ կար 1953 Chip 'n Dale 3D Working for Peanuts տեսարանը : 3D տարբերակի վերջում, երբ ցույց են տրվում անձնակազմի և ֆիլմի ստեղծման ընթացքին մասնակցած մարդկանց անուններն ու ազգանունները, բոլորինը մնացել էր 2D ձևաչափով, բացի ֆիլմը 3D-ի փոխակերպած մարդկանց անուններից։
Շվեյցարիայում ՅՈՒՆԵՍԿՕ-ի Համաշխարհային ժառանգության ցանկ
Բացի դրանից 2017 թվականի դրությամբ ևս 2 օբյեկտ ներկայացված է թեկնածու ցանկում ։ Շվեյցարիան վավերացրել է Համաշխարհային ժառանգության պաշտպանության կոնվենցիան 1975 թվականի սեպտեմբերի 17-ին ։ Շվեյցարիայի առաջին 3 օբյեկտներն ընդգրկվել են ցանկում 1983 թվականին, Համաշխարհային ժառանգության հանձնաժողովի 7-րդ նիստում։
Հանդիպում Ռոբինսոնների հետ
Ֆիլմի Թողարկումը
2007 թվականի հոկտեմբերի 23-ին թողարկվեցին ֆիլմի DVD և Blu-ray տարբերակները ։ Երկուսն էլ ներառում էին ջնջված կադրեր, բոնուս տեսարաններ, երաժշտություն, "Family Function 5000" խաղը և այլն։ 3D Blu-ray տարբերակը թողարկվեց 2011 թվականի նոյեմբերի 8-ին ։
2008 թվականի հունվարի տվյալներով DVD տարբերակը վաճառվել էր ավելի քան չորս միլիոն օրինակով ։
Շվեյցարիայում ՅՈՒՆԵՍԿՕ-ի Համաշխարհային ժառանգության ցանկ
Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։
Հանդիպում Ռոբինսոնների հետ
Քննադատների խոսքը
Ֆիլմն ընդհանուր առմամբ ստացել է դրական արձագանք քննադատների կողմից։ Rotten Tomatoes-ի միջոցով պարզ է դարձել, որ քննադատների 66 տոկոսը դրական կարծիք է հայտնել ֆիլմի մասին, իսկ հիմնվելով 136 կարծիքների և արձագանքների վրա՝ ֆիլմը ստացել է 6.3 միավոր 10 հնարավորից։ Կայքի քննադատները միահամուռ կերպով պնդում են, որ «Հանդիպում Ռոբինսոնների հետ» ֆիլմը երեխաների համար ստեղծված տեսողական ազդեցիկ անիմացիոն ֆիլմ է, որն առանձնանում է բավականին խորն իմաստ ունեցող պատմությամբ ։ Ըստ Metacritic-ի այն հավաքել է 61 միավոր հարյուրից՝ հիմնվելով քսանյոթ կարծիքների վրա ։
Realmovienews-ը նշել է, որ «այն աշխույժ սյուժե ունի, որը պահանջում է մեծ ուշադրություն, քանզի այն տեղափոխվում է հետ և առաջ ժամանակի անսահմանությունում` շոշափելով լուրջ մտքեր և առաջադրելով մի քանի բավականին մտահոգիչ մեկընդմեջ իրականություններ։ Հնարամիտ պատմվածքի միահյուսումները կատարվում են հազվագյուտ ըմբռնողությամբ և նրբությամբ։ Վերջում այն կարող է դառնալ մի փոքր հուզիչ և ոգևորիչ։ Բայց այն այնքան գրավիչ է, որ մենք դրա մասին չենք էլ մտածում» ։ Beaumont Journal-ից Դենի Մինթոնը նշել է, որ «Ռոբինսոնները կարող են և չլինել այն ընտանիքը, որի հետ դուք կցանկանայիք դուրս գալ, բայց միանգամայն զվարճալի էր նրանց հանդիպելը այս մտացածին և գեղեցիկ 3-D փորձառությունում» ։ Australian Urban Cinefile-ից Էնդրյու Ուրբանն ասել է. «Ուոլթ Դիսնեյը ապահովեց ֆանտազիան էկրանին, և սա անձնվեր մի արդյունք է նրա ժառանգությանը» ։ Նյու Յորք Փոստից Քայլ Սմիթն այն որակել է որպես 2007 թվականի տասներորդ լավագույն» ֆիլմ ։
Շվեյցարիայում ՅՈՒՆԵՍԿՕ-ի Համաշխարհային ժառանգության ցանկ
Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Ֆրանսիայի կառավարության կողմից՝ որպես թեկնածու օբյեկտներ։
Արտաքին հղումներ
Կատեգորիա:Համաշխարհային ժառանգություն Շվեյցարիայում Կատեգորիա:Համաշխարհային ժառանգության ցանկեր
Հանդիպում Ռոբինսոնների հետ
Քննադատների խոսքը
Ֆիլմի ընթացքում հնչած բոլոր երգերի ալբոմը թողարկվել է 2007 թվականի մարտի 27-ին Walt Disney Records-ի կողմից։ Երգերի հեղինակներն են Դենի Էֆմանը, Ջոնաս եղբայրները, Ռուֆուս Ուեյնռայթը, Ռոբ Թոմասը, Ջարնի Քալըմը, The All-American Rejects-ը և They Might Be Giants-ը։ “Little Wonders” երգը, որը ձայնագրվել է Ռոբ Թոմասի կողմից, Բիլբորդի AC շարքում (Billboard AC chart) գրավել է 5-րդ հորիզոնականը։
Վարակլյանիի շրջան
Վարակլյանիի շրջան (Varakļānu novads, Varakļuonu nūvods), վարչատարածքային միավոր Լատվիայի արևելյան մասում, Լատգալիա պատմական մարզում։ Բաղկացած է 2 վոլոստից և Վարակլյանի քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 3915 մարդ ։
Շրջանի մակերեսը 279 կմ² է ։
Շրջանը կազմավորվել է 2009 թվականի հուլիսի 1֊ին։
Բնակչություն
2015 թվականի տվյալներով՝ շրջանում ապրում է 3340 մարդ ։
2010 թվականի հունվարի 1֊ին բնակչության թվաքանակը կազմում էր 3915 մարդ ։
Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը ․
Ծանոթագրություններ
Կատեգորիա:Լատվիայի շրջաններ
Աբիլինի պարադոքս
Աբիլինի պարադոքսը (Abilene paradox) ներկայացնում է այն գաղափարը, որ մարդկանց խումբը կարող է որոշում ընդունել, որը հակասում է խմբի յուրաքանչյուր անդամի հնարավոր ընտրությանը այն պատճառով, որ յուրաքանչյուր անհատ կարծում է, որ իր նպատակները հակասում են խմբի նպատակներին, այդ պատճառով էլ չի հերքում։
Պարադոքսը նկարագրվել է Ջերի Հարվիի կողմից The Abilene Paradox and other Meditations on Management հոդվածում ։ Պարադոքսի անվանումը տրվել է այն անեդոտի համաձայն, որը ներկայացվել է այդ հոդվածում.
"Մի շոգ տեխասյան երեկո ինչ-որ ընտանիք դոմինո էր խաղում տան բակում մինչ այն պահը, երբ սկսեսրայրը առաջարկեց գնալ Աբիլին ճաշելու։ Կինն ասաց. «Վատ չի հնչում»։ Ամուսինը, չնայած այն բանին, որ ընթացքը լինելու էր երկար և շոգ, մտածեց, որ պետք է հարմարվել մնացածին և ասաց. «Ըստ իս՝ վատ չէ. հուսով եմ, որ քո մայրը ևս չի հրաժարվի»։ Սկեսուրը պատասխանեց. «Իհարկե, գնացինք։ Ես արդեն վաղուց չեմ եղել Աբիլինում»։
Ճանապարհին շատ շոգ էր, փոշոտ և երկար։ Եվ երբ նրանք վերջապես հասան սրճարան, պարզվեց՝ ուտելիքը համեղ չէր։ Չորս ժամ հետո նրանք հոգնած ու տանջված վերադարձան տուն։
Եվ նրանք նստել էին՝ ապշած այն բանից, որ մեկնել են ճամփորդության, սակայն նրանցից ոչ մեկը դա չի ցանկացել։ Նրանցից յուրաքանչյուրը կնախընտրեր հանգիստ վայելել այդ օրը։"
Այս երևույթը խմբակային մտածողության օրինակ է։ Այն հեշտությամբ բացատրվում է տարատեսակ սոցիոլոգիական գիտություններով, որ ապացուցում են, որ մարդը հազվադեպ է իրականացնում արարքներ, որոնք հակասում են խմբի արարքներին։ Սոցիալական պահող գործոնները հաճախ ճնշում են յուրաքանչյուր անհատի իրական զգացմունքները և ցանկությունների իրագործումը։
Աբիլինի պարադոքսը լայնորեն օգտագործվում է մարքեթինգային և կառավարչական որոշումների ընդունման ժամանակ, թիմբիլդինգում հայտնի է որպես «Թիմում միահամուռ որոշումների ընդունման խաբուսիկ հաջողություն»։
Ծանոթագրություններ
Կատեգորիա:Պարադոքսներ Կատեգորիա:Որոշումների կայացում Կատեգորիա:Սոցիալական հոգեբանություն
Սերմնացան (այլ կիրառումներ)
Սերմնացան անվանումը կարող է կրել․
Քրիստոսն անապատում
Քրիստոսն անապատում (Христос в пустыне), ռուս նկարիչ Իվան Կրամսկոյի (1837—1887) կտավը՝ ստեղծված 1872 թվականին։ Պահվում է Տրետյակովյան պատկերասրահում ( 651)։ Նկարի չափերն են՝ 180 × 210 սմ  ։
«Քրիստոսն անապատում» նկարը համարվում է Իվան Կրամսկոյի ամենանշանակալի աշխատանքներից մեկը։ Նկարիչը կրոնական թեման դիտարկում է հումանիստական, բարոյափիլիսոփայական տեսանկյունից և առաջարկում Քրիստոսի մտախոհությունների ու ապրումների հոգեբանական-կենցաղային մեկնութուն։
Սյուժե և նկարագրություն
Նկարի սյուժեն կապված է Քրիստոսի քառասնօրյա պահքի (այդ ողջ ժամանակ նա գտնվել է անապատում, ուր նա հեռացել էր մկրտությունից հետո) և այդ պահքի ժամանակ Սատանայի՝ Քրիստոսին գայթակղելու փորձի հետ, որոնց մասին պատմվում է Նոր Կտակարանում։ Նկարիչը խոստովանել է, որ ինքը ցանկացել է պատկերել բարոյական ընտրության դրամատիկ պահը, որն անխուսափելի է յուրաքանչյուր մարդու կյանքում ։
Նկարում պատկերված է Քրիստոսը, ով նստած է մոխրագույն քարի վրա, որը գտնվում է անապատում՝ նույնպիսի մոխրագույն քարերով կազմված բարձունքի վրա։ Կրամսկոյն օգտագործել է սառը գույներ, որպեսզի պատկերի վաղ առավոտը. արևը դեռ նոր է սկսում ծագել։ Հորիզոնի գիծը բավական ցածր է և մոտավորապես կիսում է նկարը։ Ստորին հատվածում մոխրագույն քարքարոտ անապատն է, վերևում՝ նախարշալույսյան երկինքը՝ լույսի, հույսի ու ապագա վերափոխման խորհրդանիշը ։ Արդյունքում Քրիստոսի կերպարը՝ հագած մուգ գույնի թիկնոց և կարմիր պատմուճան, գերիշխում է շրջապատի վրա, սակայն միաժամանակ գտնվում է ներդաշնակության մեջ շրջակա իրականության հետ ։
Հագուստի հասարակ լինելը նկարչին թույլ է տալիս կենտրոնանալ Քրիստոսի դեմքի ու ձեռքերի վրա, որ նրա կերպարին հաղորդում են հոգեբանական համոզչականություն ու մարդկայնություն ։ Ձեռքերի՝ պինդ սեղմված դաստակները գտնվում են նկարի գրեթե երկրաչափական կենտրոնում։ Քրիստոսի դեմքի հետ միասին ձեռքերը կազմում են կոմպոզիցիայի իմաստային ու էմոցիոնալ կենտրոն, որ իր վրա է գրավում դիտողի ուշադրությունը ։
Նկարը ստատիկ է, նրանում չկա շարժում, բայց ցուցադրված են Քրիստոսի մտքերն ու նրա ոգու արիությունը, որ պահպանվել է՝ չնայած այն բոլոր տառապանքներին, որ նա կրել է և դեռ պիտի կրի ապագայում ։ Քրիստոսի կերպարի վերաբերյալ հնչած հարցերին՝ «Սա Քրիստոսը չէ, ինչի՞ց դուք գիտեք, որ նա հենց այդպիսին է եղել, ես ինձ թույլ էի տալիս կտրուկ պատասխանել՝ չէ՞ որ իսկական, կենդանի Քրիստոսին էլ չճանաչեցին»,- գրում է Կրամսկոյը ։ Ինչպես Կրամսկոյի մյուս նկարները, այս նկարը ևս ավարտված ու ամբողջական է այն աստիճան, որ ոմանք դա համարում են չափազանց կամ ավելորդ ։
«Իր» Քրիստոսի որոնումները
Քրիստոսի գայթակղության թեման Կրամսկոյին հետաքրքրել է դեռ 1860-ական թվականների սկզբին, երբ նա սովորում էր Գեղարվեստի կայսերական ակադեմիայում և տարված էր Ալեքսանդր Իվանովի արվեստով։ 1863—1864 թվականների ձմռան վերջին Կրամսկոյի՝ Վասիլևսկի կղզիներում գտնվող բնակարան է այցելում 19-ամյա Իլյա Ռեպինը, ով նկարչի արվեստանոցում տեսել է Քրիստոսի գլուխը՝ ծեփված կավից, ինչպես նաև նման գլուխ՝ նկարված կտավի վրա։ Կրամսկոյը Ռեպինին պատմել է Քրիստոսի կյանքում տեղի ունեցած մեծ դրամայի՝ անապատում նրան գայթակղելու սատանայի փորձի և այն մասին, որ նման գայթակղություններ հաճախ են պատահում սովորական մարդկանց կյանքում ։ Այդ ժամանակվա էտյուդներից մեկը՝ «Քրիստոսի գլուխը» (1863, կտավ, յուղաներկ, 55,5 × 41,5 սմ), ներկայումս պահվում է Պետրոզավոդսկում՝ Կարելիայի Հանրապետության կերպարվեստի թանգարանում ։
1867 թվականին Կրամսկոյը ստեղծել է Քրիստոսին պատկերող նկարի առաջին տարբերակը։ Հայտնի է, որ նա նկարել է կոնկրետ բնորդի՝ գյուղացի Ստրոգանովին, որ Պերեյասլավի գավառի Վիպոլզովո բնակավայրից էր ։ Սակայն այդ տարբերակը նկարիչը բավարար չի համարել, քանի որ Կրամսկոյը գտավ, որ սխալ էր ընտրված կտավի չափը, որի բարձրությունը գերազանցում էր լայնությանը, քանի որ այդ դեպքում նկարը գրեթե ամբողջությամբ զբաղեցնում էր Քրիստոսի կերպարը, և տեղ չէր մնում քարքարոտ անապատը պատկերելու համար ։
1869 թվականի վերջին Կրամսկոյն այցելեց մի շարք եվրոպական թանգարաններ նախ Գերմանիայում, ապա Վիեննայում, Անտվերպենում, Փարիզում, ծանոթացավ հին ու նոր ժամանակների վարպետների արվեստին՝ միաժամանակ փնտրելով «իր» Քրիստոսին ։
Աշխատանք նկարի վրա
Կրամսկոյը շարունակել է նկարի վրա աշխատել 1872 թվականի աշնանը Լուգայի մոտ գտնվող ամառանոցում (Իլժո կալվածքում), որտեղ նա բնակվում էր նկարիչներ Իվան Շիշկինի ու Կոնստանտին Սավիցկու հետ ։ Աննա Ցոմակինը Կրամսկոյի կենսագրության մեջ գրում է ․
Կրամսկոյը Լուգայի մոտի ամառանոցում անցկացրել է երեք ամիս՝ 1872 թվականի հունիսի վերջից մինչև սեպտեմբերի վերջ (հին տոմարով)՝ շարունակելով աշխատել «Քրիստոսն անապատում» կտավի վրա ։
Ստեղծումից հետո
Կտավը ներկայացվել է 1872 թվականի աշնանը՝ Գեղարվեստական շրջիկ ցուցահանդեսների ընկերության («պերեդվիժնիկների») երկրորդ ցուցահանդեսում ։ Այն մեծ տպավորություն է թողել ցուցահանդեսի այցելուների վրա։ Ինչպես հիշում է Կրամսկոյը ,
Իմ նկարը դիտողներին բաժանեց տարբեր կարծիքներ ունեցող բազմաթիվ խմբերի։ Ճիշտն ասած՝ չկա երեք մարդ, որ համաձայն լինեն միմյանց հետ։ Բայց ոչ ոք չի ասում ոչինչ կարևոր։ Իսկ «Քրիստոսն անապատում»-ն առաջինն է, որի վրա ես աշխատել եմ լրջորեն, նկարել եմ արցունքներով ու արյամբ․․․ այն իմ կողմից խորը տառապանքով է ձեռք բերվել․․․ այն բազում տարիների որոնումների արդյունք է․․․
1873 թվականի սկզբին Գեղարվեստի ակադեմիայի խորհուրդը որոշում ընդունեց «Քրիստոսն անապատում» կտավի համար Իվան Կրամսկոյին շնորհել պրոֆեսորի կոչում։ Իմանալով այդ մասին՝ Կրամսկոյը նամակ է գրել, որով նա հրաժարվել է կոչումից՝ չցանկանալով կախման մեջ լինել ակադեմիայից ։
Տրետյակովի խոսքերով՝ «Քրիստոսն անապատում» կտավը (կամ Կրամսկոյի «Փրկիչը», ինչպես ինքն էր կոչում) եղել է նրա սիրելի նկարներից մեկը։ Նա խոստովանել է. «Կրամսկոյի Փրկիչը ինձ շատ է դուր գալիս...., այդ պատճառով էլ ես շտապեցի ձեռք բերել այն, սակայն շատերին այն այնքան էլ դուր չի գալիս, իսկ ոմանց էլ՝ ընդհանրապես։ Իմ կարծիքով՝ դա լավագույն նկարն է, որ ստեղծվել է մեր դպրոցում վերջին ժամանակներս. հնարավոր է՝ ես սխալվում եմ ։
«Քրիստոսն անապատում» նկարն ավարտելուց հինգ տարի անց Կրամսկոյն սկսեց աշխատել Քրիստոսի կյանքին անդրադարձող մեկ այլ կտավի վրա, որ կոչվում է «Քրքիջ» («Хохот»)։ Այն հայտնի է նաև «Ուրախացիր, հրեաների թագավոր» («Радуйся, царю иудейский») կամ «Քրիստոսը Պիղատոսի բակում» («Христос во дворе Пилата») խորագրերով ։ Նրանում պիտի պատկերվեր Քրիստոսին ծաղրումը Պիղատոս Պոնտացու դատից հետո և Քրիստոսի խարազանումը, որ հաջորդել է դատին։ Ըստ նկարչի մտահղացման՝ դա պիտի լիներ հսկայական կտավ (կտավ, յուղաներկ, 373×501 սմ), և դրա վրա նա աշխատել է հինգ տարի՝ 1877-1882 թվականներին, սակայն այդպես էլ չի ավարտել։ Անավարտ կտավը ներկայումս պահվում է Սանկտ Պետերբուրգում՝ Ռուսական պետական թանգարանում ։
Քննադատություն
Քննադատ Վլադիմիր Ստասովն իր «Իվան Նիկոլաևիչ Կրամսկոյի արվեստը» ակնարկում գրել է. 1872 թվականին Կրամսկոյը նկարում է իր «Քրիստոսն անապատում» կտավը՝ հիանալի մի նկար՝ լի սրտակցությամբ ու որոշակի եղերերգական տրամադրությամբ. այն իր վրա կրում էր Իվանովի ստեղծագործության խոր ուսումնասիրության ու նրա նոր ուղղության հանդեպ ջերմ համակրության հետքերը։
Գրով Իվան Գոնչարովը «Քրիստոսն անապատում» կտավի վերաբերյալ գրել է.
Նկարիչը տանում է ձեզ դեպի իր արվեստի խորքերը, որտեղ դուք աստիճանաբար հասկանում եք, թե նա ինքն ինչ է մտածել, երբ նկարել է այս դեմքը՝ պահքից տանջահար, աղոթքից հոգնատանջ, տառապած, արցունքով ու աշխարհի մեղքերով լվացված, բայց իր մեջ ուժ գտած սխրանք կատարելու համար։
Ողջ կերպարանքը կարծես թե փոքրացել է բնական մեծության համեմատությամբ, կուչ է եկել ոչ թե սովից, ծարավից կամ վատ եղանակից, այլ մտքի ու կամքի ներքին, ոչ մարդկային աշխատանքից՝ ոգու արիության ու մարմնի պայքարում, և, վերջապես, նա արդեն հասել ու պատրաստ է հաղթահարման։ Այստեղ չկա տոնական, հերոսական, հաղթական վեհություն. աշխարհի ու բոլոր կենդանի արարածների ճակատագիրը վճռվում է այս աղքատ փոքրամարմին արարածի ներսում, որ աղքատիկ տեսքով է ու ցնցոտիների մեջ՝ հնազանդ պարզությամբ, որ անբաժան է իսկական մեծությունից ու ուժից։
Կրամսկոյի նկարը բարձր է գնահատել նաև Լև Տոլստոյը, ով Պավել Տրետյակովին ուղղված նամակում գրել է, թե Կրամսկոյի Քրիստոսը «լավագույն Քրիստոսն է, որ ես գիտեմ» ։
Պավել Տրետյակովն ինքը Լև Տոլստոյին ուղղված նամակում նշել է. «Ամենից շատ ինձ համար հասկանալի է Կրամսկոյի «Քրիստոսն անապատում»։ Ես այն համարում եմ մեծ ստեղծագործություն և շատ եմ ուրախանում, որ եմ որ այն ստեղծել է ռուս նկարիչ...» :
Հանդիպում են նաև բացասական կարծիքներ։ Օրինակ՝ Ալեքսանդր Բենուան Կրամսկոյի նկարած Քրիստոսի կերպարը համարում է «անհաջող»՝ ենթադրելով, թե «Կրամսկոյն ինքը որոշակի չի իմացել, թե ինչու է անդրադարձել այդ թեմային, ինչպիսին է ընդհանրապես իր հոգևոր վերաբերմունքը Քրիստոսի նկատմամբ» ։
Խորհրդային տարիներին արվեստագետ Գեորգի Վագները գրել է.
Կրամսկոյի կերպարը ոգեշնչված է. նա բնավ միֆ չէ, ոչ էլ ռազնոչինեցների ժամանակաշրջանի հեղափոխական-դեմոկրատական գաղափարների կրոնական մոդեռնիզացիա։ Դա բացառիկ նրբազգաց նկարչի հոգու ներքին շարժն է, ով օժտված է աստվածային լուսավորման շնորհով։ Նկարի հիմքում ընկած չէ ուղու ընտրության մտացածին գաղափարը («Ու՞ր գնալ՝ ա՞ջ, թե՞ ձախ»), և ոչ էլ աստվածայինի պայքարը սատանայի դեմ։ Այստեղ արտացոլված է Քրիստոսի տանջալից ջանքը՝ գիտակցելու իր մեջ Աստվածային ու մարդկայինի միասնութունը։
Այն, որ «Քրիստոսն անապատում» կտավը նշանակալի դեր ունի ռուսական գեղանկարչության պատմության մեջ, ընդունում են նաև այլազգի արվեստագետները ։
Արտաքին հղումներ
Կատեգորիա:Իվան Կրամսկոյի նկարներ Կատեգորիա:1872 նկարներ Կատեգորիա:Տրետյակովյան պատկերասրահի նկարներ Կատեգորիա:Ռուսաստանի արվեստ Կատեգորիա:Նոր Կտակարանի սյուժեով նկարներ Կատեգորիա:Քրիստոսը գեղանկարչության մեջ
Կամիլ Գրոսիցկի
Կամիլ Գրոսիցկի (Kamil Grosicki, արտասանությունը, ), լեհ ֆուտբոլիստ, ով ներկայումս հանդես է գալիս ֆրանսիական «Ռենն» ակումբում և Լեհաստանի հավաքականում։
Ակումբային կարիերա
Գրոսիցկին իր ֆուտբոլային կարիերան սկսել է «Պագոն» ակումբում։ 2007 թվականին միացավ «Լեգիային», և մի քանի ամսից խնդրեց ակումբի ղեկավարությանը իրեն վարձավճարով հանձնել մեկ այլ ակումբի։ 2008 թվականի փետրվարի 13-ին հայտնի դարձավ, որ Կամիլը վարձավճարային հիմունքներով գնում է շվեյցարական «Սյոն»՝ մինչև 2008 թվականի դեկտեմբերի 31-ը ։ Նա մասնակցեց 8 հանդիպման, 2007/08 մրցաշրջանի երկրորդ կեսին գրանցելով 2 գոլ։ Հաջորդ մրցաշրջանի սկզբին Գրոսիցկուն ուղարկեցին մինչև 21 տարեկանների կազմում հանդես գալու։ Դա կապված էր նոր մարզչի որոշումների հետ։ Մի քանի ամիս հետո նա լքեց ակումբը։
2009 թվականի փետրվարին «Յագելոնիան» 500 հազար զլոտի վճարելով վարձավճարով իր թիմ ընդունեց Գրոսիցկուն՝ մինչև 2008/09 թվականի ավարտը։ 2009 թվականին Կամիլը եռամյա պայմանագիր է կնքում «Յագելոնիայի» հետ ։ 2009 թվականի դեկտեմբերին խարկովյան «Մետալիստը» և կրակովյան «Վիսլան» սկսեցին հետաքրքրվել ֆուտբոլիստի ծառայություններով ։
2011 թվականին Գրոսիցկին գնաց թուրքական սուպերլիգայում հանդես եկող «Սիվասպոր» ակումբ։ Նա կնքեց 3.5 տարվա պայմանագիր, տրանսֆերի արժեքը կազմում էր 900 հազար €։
Կարիերան հավաքականում
2008 թվականի փետրվարի 2-ին նորամուտը նշեց Լեհաստանի հավաքականում՝ Ֆինլանդիայի ֆուտբոլի ազգային հավաքականի դեմ ընկերական խաղում ։ Գրոսիցկին նաև հանդես է եկել Լեհաստանի պատանեկան հավաքականի կազմում։
Արտաքին հղումներ
Կատեգորիա:1988 ծնունդներ Կատեգորիա:Լեհ ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Հունիսի 8 ծնունդներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Թուրքական Սուպեր լիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2012-ի ֆուտբոլիստներ
Հին հունական թատրոն
Ստուգաբանություն
Բառը (tragoidia), որից ծագում է ողբերգություն հասկացությունը իրենից ներկայացնում է երկու հունարեն բառերի միասնություն, որը նշանակում է երգ ։ Այդ ստուգաբանությունը արտահայտում է կապը հին հունական Դիոնիսյան մշակույթի հետ։ Միայն թե վստահորեն չի կարելի ասել, թե ինչպես այդ ծեսերը դարձան հիմնական ողբերգության և կատակերգության համար։
Ծագում
Դասական ժամանակաշրջանի հույները գնահատել են բառի ուժը։ Նրանց համար արտասանվող բառը եղել է կենդանի էություն և առավել նախընտրելի մեռած գրականության սիմվոլներից։ Ինքը` Սոկրատեսը, վստահ էր, որ այն, ինչ որ երբևէ գրված է եղել, կորցնում է զարգանալու հնարավորությունը ։
Դրամատիկական ներկայացումները աթենացիների համար եղել են կարևոր։ Կայացել են ողբերգության մրցույթներ և հյուրախաղեր Դիոնիսիա քաղաքում։ Հավանաբար այն կազմակերպվել է աթենացիների մեջ օրինապահություն դաստիարակելու համար։ Հյուրախաղեր կազմակերպվել են մոտավորապես Ք. ա. 508 թվականից։ Չնայած դրան, մ. թ. ա. 6-րդ դարում գոյություն չուներ ոչ մի դրամատիկական ստեղծագործություն։ Ֆրինխուսեն հաղթել է իր առաջին մրցույթը մ. թ. ա. 511-508 թվականներին։ Ողբերգություններ են ստեղծվել ոսկեդարյան թեմաներով, ինչպիսիք են «Դանայացիները», «Փյունիկեցի կանայք» և «Ալկեստիսը»։ Ֆրինխուսեն եղել է առաջին բանաստեղծը, որը պատկերել է պատմական իրադարձություն` «Միլեթի անկումը»։ Ողբերգությունը տեղծվել է Ք. ա. 493-492 թվականներին։ Ամբողջ թատրոնը բեմականացման ժամանակ արտասվել է։ Ֆրինխուսեին տուգանել են հազար դրախմե այն բանի համար, որ հիշեցրել է թշվառության մասին, որն ազդեցություն է թողել մարդկանց վրա։ Այդ պիեսը ընդմիշտ արգելվել է բեմականացնել ։ Նա համարվում է առաջինը, ում ստեղծագործության մեջ եղել են կին հերոսներ (չնայած որ դերասանները կանայք չէին)։
Մինչև հելլենիստական ժամանակաշրջան բոլոր ողբերգությունները եղել են յուրահատուկ ստեղծագործություններ` գրված Դիոնիսոսի պատվին և խաղացվել են միայն մեկ անգամ։ Այդ պատճառով այսօր կան միայն այն հատվածները, որոնք դեռ լավ են հիշվել և փոխանցվել են բանավոր։
Նոր փոփոխություններ դասական ժամանակաշրջանի ընթացքում
Պարսկական տերության կողմից քարուքանդ լինելուց հետո Ք. ա. 480 թվականին վերակառուցվում է ակրոպոլիսը` աթենական մշակույթի կենտրոնը։ Այդ ժամանակաշրջանն անվանվում է Պերիկլեսյան ժամանակաշրջան։ Դիոնիսի կենտրոնական մասում, որտեղ տեղի էին ունենում ներկայացումներ ամեն տարի մեկ անգամ ձմռանը և մեկ անգամ գարնանը, լինում էին մրցույթներ երեք ողբերգակ դրամատուրգների միջև։ Մրցվողներից յուրաքանչյուրը ներկայացնում էր երեք ողբերգություն` ավելացրած սատիրական պիես (առասպելական բովանդակությամբ կատակերգություն)։ Սկսած Ք.ա. 486 թվականի մրցույթից` ամեն դրամատուրգ ներկայացնում էր կատակերգություն։ Արիստոտելի վկայությամբ Էսքիլեսը ավելացրել է երկրորդ դերասանը, իսկ Սոֆոկլեսը` երրորդը (tritagonist)։ Ինչպես երևում է, հունական թատերական ստեղծագործւթյունների կատարումներին երեք դերասանից ավելի չի մասնակցել։ Հունական ողբերգությունը և Հին հունական կատակերգությունը հանդիսացել են տարբեր ժանրեր, և ոչ մի խաղ չի միավորել նրանց սկզբունքները։ Սատիրական պիեսը լուսաբանել է առասպելական բովանդակությամբ ողբերգությունը, բայց մաքուր կոմիկական առանցքով։
Հելլենիզմի ժամանակաշրջան
Պելոպոննեսյան պատերազմից հետո աթենացիների ուժերը նվազել էին։ Այդ ժամանակից սկսած` թատրոնը նորից սկսում էր բեմականացնել ողբերգություններ։ Չնայած այն բանին, որ թատերական ավանդույթները կորցրել էին իրենց կենսունակությունը, այնուամենայնիվ հունական թատրոնը շարունակում էր դրանք Հելլենիզմի շրջանում (Ալեքսանդր Մակեդոնացու հաղթանակների ժամանակաշրջան, մ.թ.ա. IV դար)։ Միայն թե նախասկզբնական հելլենիստական թատրոնի ձևը ողբերգականը չէր, այլ հունական կատակերգությունն էր` Նոր կատակերգությունը` հասարակ քաղաքացիների մասին կոմիկական էպիզոդները։ Մենանդրոսը այդ ժամանակաշրջանի միակ դրամատուրգն է, որի մասին տեղեկություններ են պահպանվել։ Նոր կոմեդիայի ամենակարևոր ներդրումը ազդեցությունն է հռոմեական կատակերգության վրա։ Դա կարելի է տեսնել Պլավտիուսի և Տերենցիուսի ստեղծագործւթյուններում։
Ծանոթագրություններ
Կատեգորիա:Հին Հունաստանի թատրոն
Ինքնադիմանկար առանց մորուքի
«Ինքնադիմանկար առանց մորուքի» (Self-portrait without beard), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից ։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 41 × 32,6 սմ։
Այսօր «Ինքնադիմանկար առանց մորուսի» ստեղծագործությունը գտնվում է մասնավոր հավաքածուում։
Վան Գոգի դիմանկար
Վինսենթ վան Գոգն առավել հայտնի էր իր բնանկարներով, իսկ դիմանկարները համարում էր մեծագույն մարտահրավեր ։ Նա այդ առիթով նշել է. «Սա միակն է գեղանկարչության մեջ, որ անհանգստացնում է ինձ՝ ի խորոց սրտի և, որը, ստիպում է ինձ զգալ ավելի շատ անսահմանություն, քան ուրիշ որևէ մի բան» ։
Պատմություն
«Ինքնադիմանկար առանց մորուսի» ստեղծագործությունը համարվում է աշարհի բոլոր ժամանակների ամենաթանկ վաճառված նկարներից մեկը։ Այն վաճառվել է 1998 թվականին Նյու Յորքում՝ 71,5 միլիոն դոլարով ։
Նկարագիր
Վինսենթ վան Գոգը ինքնադիմանկարը կտավին է հանձնել 1889 թվականին ։ Նկարելու ժամանակ հեղինակը գտնվում էր Ֆրանսիայի Սեն Ռեմի դը Պրովանս բնակավայրի հոգեբուժարանում։ Գոգը նկարը վրձնել է մոր յոթանասունամյակին, որ ապացուցի վերջինիս, թե ինքը երջանիկ է ու առողջ ։
Արտաքին հղումներ
Կատեգորիա:1889 նկարներ Կատեգորիա:Վինսենթ վան Գոգի նկարներ Կատեգորիա:Ինքնադիմանկարներ Կատեգորիա:Նիդերլանդների արվեստ Կատեգորիա:Մասնավոր հավաքածուներում գտնվող նկարներ
Բոլշայա Մուրտայի շրջան
Բոլշայա Մուրտայի շրջան (Большемуртинский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Բոլշայա Մուրտա ։
Աշխարհագրություն
Շրջանի տարածքի մակերեսը կազմում է 6856 կմ²։
Բնակչություն
2010 թվականի մարդահամարի արդյունքներով շրջանում բնակվում էր 18867 մարդ։ Բնակչության խտությունը կազմում էր 2,75 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1924 հիմնադրված պետություններ և տարածքներ
Բյույուքադա
Բյույուքադա (Büyükada՝ «մեծ կղզի», Պրինկիպո, Πρίγκηπος - «արքայազն», Մեծ կղզի), Ստամբուլի հարևանությամբ՝ Մարմարա ծովում գտնվող Իշխանաց կղզիների՝ մակերեսով ամենամեծ կղզին։ Տարածքը՝ 5,36 կմ², բնակչությունը, ըստ 2010 թվականի տվյալների՝ 7127 մարդ ։
Աշխարհագրություն
Կղզին Ստամբուլի ափերից գտնվում է հարավ՝ 2,3 կմ հեռավորության վրա։ Պաշտոնապես կղզին գտնվում է Ստամբուլի Իշխանաց կղզիների շրջանում։ Այն բաժանվում է երկու շրջանի՝ Նիզամ և Մադեն։
Հիմնականում կառուցապատված է կղզու հյուսիսը և հյուսիս-արևելքը, որտեղ էլ գտնվում է Բյույուքադա ավանը։ Կղզու արևմտյան ափերին է գտնվում Նիզամ բնակավայրը, իսկ հյուսիս-արևելքում՝ Թեփեքյոյը ։ Հարավային, առավել լեռնային հատվածը, փաստացիորեն բնակեցված չէ։
Կղզում կա երկու բլուր։ Հարավային հատվածում գտնվող բլուրը կոչվում է Յորգի. սրա բարձրությունը կազմում է 211 մետր։ Հյուսիսում գտնվող բլուրը կոչվում է Քրիստոս։ Բլուրների միջև գտնվող հովտում է գտնվում Սուրբ Նիկողայոսի եկեղեցին ու մենաստանը (Այոս Նիկոլաս) և նախկին տոնավաճառային հրապարակը, որը կոչվում է Լունա Պարկ։ Կղզու արևմտյան հատվածում գտնվում է Դիլ Բուռնու հրվանդանը (Dil Burnu), իսկ կղզու հարավում գտնվում է լողափը։
Կղզում գտնվում են մզկիթներ, ուղղափառ, կաթոլիկ և Հայաստանյայց Առաքելական Սուրբ Եկեղեցուն պատկանող եկեղեցիներ։
Պատմություն
Բյուզանդական դարաշրջանում կղզին ճանաչված անձանց բնակատեղի էր։ Այստեղ ապրում էին նաև մենաստանների վանականները։ XIV դարասկզբին այստեղ հանգրվանեցին հույն փախստականները, որոնք թուրքերից փրկվելու նպատակով ապաստանեցին կղզում ։
XX դարի սկզբին Բյույուքադայում սուլթանի և վերջինիս մերձավորների կողմից կառուցվեցին վիլլաներ։
Մինչև 1950-ական թվականները (Ստամբուլի ջարդերը) կղզու հիմնական բնակչներն էին հույն ձկնորսները և հույն հարուստները, հայերը և հրեաները ։
Ժամանակակից կյանք
Կղզու բնակչությունն այսօր կազմում է ավելի քան 7 հազար մարդ ։ Ինչպես կղզեխմբի մյուս կղզիներում, այնպես էլ այստեղ թույլատրված տրանսպորտի միակ տեսակը կենդանաքաշ տրանսպորտն է։ Բնակիչները (բացի հատուկ ծառայության աշխատակիցներից) և ճանապարհորդները կղզում տեղաշարվում են ոտքով, հեծանիվով, ձիերով և էշերով։
Տեսարժան վայրեր
Համիդիյե մզկիթը (Hamidiye Camii) կառուցվել է Աբդուլ Համիդ II սուլթանի կողմի՝ 1892-1893 թվականներին։
Կղզում կան նաև սինագոգ, հայկական ու կաթոլիկ եկեղեցիներ։ Պահպանվել են մեծահարուստների առանձնատներ՝ կառուցված Օսմանյան դարաշրջանում։ Այստեղ է պահպանվում Եվրոպայում ամենամեծ փայտաշեն կառույցը, այսպես կոչված «Հունական մանկատուն» (Prinkipo Palace), որը գտնվում է Քրիստոսի բլրին (İsa Tepesi): Շինությունը կառուցվել է 1898 թվականին ֆրանսիական ընկերության կողմից որպես հյուրանոց և խաղատուն, սակայն այդպես էլ չի բացվել, քանի որ Աբդուլ Համիդը թույլ չի տվել։ Հետագայում փայտաշեն կառույցը ծառայել է որպես մանկատուն հույն երեխաների համար 1903-ից մինչև  1964 թվականը։ 2010 թվականի հունիսին Կոստանդնուպոլսի տիեզերական պատրիարքությունը Մարդու իրավունքների եվրոպական դատարանում շահում է Թուրքիայի կառավարության դեմ դատը (վիճարկվում էր սեփականության հարցը) և ծրագրում է կատարել ռեստավրացիոն աշխատանքներ  ։
Արտաքին հղումներ
Կատեգորիա:Թուրքիայի կղզիներ Կատեգորիա:Մարմարա ծովի կղզիներ Կատեգորիա:Թուրքիայի ձկնորսական համայնքներ Կատեգորիա:Ստամբուլի նահանգի բնակավայրեր Կատեգորիա:Թուրքիայի ծովափնյա հանգստավայրեր Կատեգորիա:Ստամբուլի մարզի ռելիեֆ Կատեգորիա:Զբոսաշրջությունն Ստամբուլում Կատեգորիա:Ստամբուլի թաղամասեր Կատեգորիա:Միջերկրական ծովի կղզեխմբեր
Ֆորտունա (այլ կիրառումներ)
Ֆորտունա եզրը կարող է վերաբերել․
Բոլշոյ Ուլույի շրջան (Կրասնոյարսկի երկրամաս)
Բոլշոյ Ուլույի շրջան (Большеулуйский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Բոլշոյ Ուլույ ։
Աշխարհագրություն
Շրջանի տարածքի մակերեսը կազմում է 2590 կմ²։
Բնակչություն
2010 թվականի մարդահամարի արդյունքներով շրջանում բնակվում էր 8541 մարդ։ Բնակչության խտությունը կազմում էր 3,3 մարդ/կմ²։
Lotto (երգ)
Lotto, հարավկորեական EXO բոյ բենդի երգը, իրենց երրորդ ստուդիական Ex'Act ալբոմից։ Այն թողարկվել է կորեական և չինական տարբերակներով S.M. Entertainment-ի կողմից 2016 թվականի օգոստոսի 18-ին։